**Tisztelt Partnervárosok!**

Az árfolyam képzés mechanizmusa az előző beszámolási időszakban sok problémát okozott a magyar kedvezményezetteknek és a hitelesítést végző szervezetnek egyaránt ezért a kedvezményezetti jelentés elkészítésével és benyújtásával összhangban az alábbi szabályok kerültek kialakításra.

A kedvezményezetti jelentés **benyújtási határideje** (CD-n és papír alapon) az adott jelentéstételi időszak **záró dátumától számított 15. nap**.

A papír alapú pénzügyi jelentésben **a felmerült költségeket először a számlán szereplő valutában kell feltüntetni**. A nem euróban felmerült költségek euróra történő átváltására a 2. hiánypótlást követően kerül sor.

A számlák **záradékolását a számlán szereplő valutában** (például forintban kiállított számlát forintban, angol fontban kiállított számlát angol fontban) kérjük elvégezni.

A SYNERGIE rendszerben a költségek felrögzítésére a papír alapú pénzügyi jelentés véglegesítését (hiánypótlással érintett tételek módosítását/kijavítását) követően kerülhet sor, azaz **kizárólag tartalmilag megfelelő papír alapú pénzügyi jelentés adatai kerülhetnek be a SYNERGIE rendszerbe**.

Hiánypótlásonként legfeljebb 8 naptári nap, de összesen legfeljebb 15 naptári nap áll a kedvezményezettek rendelkezésre. A SZPI Nonprofit Kft. a 15 napnál rövidebb hiánypótlási időt is adhat, amennyiben a hitelesítési nyilatkozatok kiadásának határideje ezt szükségessé teszi.

A sikeres hiánypótlást követően **a SYNERGIE rendszerben a felvitt költségeket** a kedvezményezettnek sürgősen - **legfeljebb 5 naptári napon belül - validáltatniuk szükséges a vezető kedvezményezettel**.

Amint a vezető kedvezményezet által validált költségek a SYNERGIE rendszerben az FLC rendelkezésére állnak, **a kontroller a SYNERGIE rendszerben történt benyújtás havában érvényes árfolyammal átváltja euróra a költségeket**.

Az **így kapott árfolyamot kell a kedvezményezetteknek a papír alapú pénzügyi jelentésbe** **feltüntetniük** és a nem euróban felmerült **költségeket euróra átváltaniuk**.

A **kontroller az aláírt végleges, árfolyammal kiegészített** **papír alapú pénzügyi jelentés birtokában kiadja** a projektrészre vonatkozó **Hitelesítési nyilatkozatot** (Certification) a kedvezményezettnek.

Továbbá fel kívánom hívni a figyelmüket az **Elszámolási Segédlet II. fejezet, 2. bekezdésére**, amely a jelentések összeállításával kapcsolatos követelményeket taglalja.

Az elszámolások elkészítéséhez jó munkát kívánok, amennyiben kérdésük merül fel, állok rendelkezésükre.

**Üdvözlettel:**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
|  | | | |  | | --- | | **SZELÉNYI RITA** | | *Programkoordinátor*  Központi Ellenőrzési Osztály | |  | |  | | Széchenyi Programiroda Nonprofit Kft. | | H-1053 Budapest, Szép u. 2. II. emelet | | **Mobil:** +36 30 849 6315 | | **E-mail:** [szelenyi.rita@szechenyiprogramiroda.hu](mailto:szelenyi.rita@szechenyiprogramiroda.hu) | |  | | |
|  |  | |